Amit a Turbo PVC padlóról tudni kell - Profi Padló - Lakberendezés
PVC padló infó – Turbo
Mindennapos tevékenységhez szükséges belső terek burkolására.
Anyaga: rétegelt (heterogén) vinyl
A lakossági PVC padló lágyítót, stabilizátort, ásványi töltőanyagot és pigmentet tartalmaz. A heterogén vinyl padlóburkolatok koptatórétege tiszta áttetsző PVC-ből készül töltőanyagok alkalmazása nélkül. Ez rendkívül magas kopásállóságot garantál. A rétegek között elhelyezett üvegvlies megerősítés kiváló méretstabilitást eredményez. Kimagasló felületvédelemmel rendelkezik és nem tartalmaz mérgező anyagokat.
Padlófűtésre alkalmas (max. 27 C° padlóhőmérsékletig). Elektromos padlófűtés esetén nem használható.
A PVC padlót minden esetben le kell ragasztani! Áruházunkban vásárolható Univerzális padlóragasztó a burkolat rögzítéséhez.
Mivel PVC padló nem tartalmaz állati, növényi eredetű alapanyagokat, önmagában nem okoz allergiát.
Tévhit hogy a PVC padló okozhatja az allergia vagy az asztma kialakulást!
Tehát a rendszeresen tisztított PVC padló segít az allergiás tünetek kialakulásának megelőzésében!
Napi takarításra elegendő egy száraz törlőronggyal, vagy szivacsos seprűvel történő tisztítás, de nyugodtan használhatunk porszívót is. A viasztartalmú padlóápoló szerek bizonyos időközönkénti használata meggátolja a szennyező anyagok tapadását a felületen és szép fényt ad a padlókárpitnak.
Figyelem! Tisztításra festékhígítók, szerves oldószerek nem használhatók. Azonnal fel kell törölni bármilyen kémiai anyagot. A színes gumiból készült vagy gumírozott termékek (bútorláb, kerék) tartósan érintkezve a padló felületével barna foltot hagynak. Erős savak, lúgok, festékek (hajfesték, tinta, golyósíron, paprika), forró tárgyak, hegyes, éles eszközök, a padló felületén maradandó sérülést okozhatnak. Direkt napfény, UV sugárzás fokozatos elszíneződést vált ki, ezért szabadtéri tárolását és használatát nem ajánljuk.